Olemme suunnitelleet ajokorttipakettimme siten, että löydät helposti itsellesi sopivan kokonaisuuden. Jos tarvitset apua valinnassa, voit aina soittaa asiakaspalveluumme. Voit valita paketeista sinulle mieluisimman oman harkintasi mukaan.
Aiemmasta ajo-oikeudesta ei valitettavasti saa hyvitystä ajotuntien osalta. Kaikkien on ajettava vähintään lain vaatima ajotuntimäärä, joka henkilöautokortissa on 14 ajotuntia.
Kaikki pakettimme sisältävät neljä teoriatuntia (EAS-koulutus), jotka ovat pakollisia ensimmäistä ajokorttia suorittaville. Jos sinulla on jo aiempi ajo-oikeus, voit halutessasi jättää nämä teoriatunnit suorittamatta. Suosittelemme kuitenkin käymään ne kertauksen vuoksi, erityisesti jos edellisen ajokortin suorittamisesta on kulunut jo pidempi aika. EAS-teoriatuntien suorittamatta jättäminen ei vaikuta ajokorttipaketin hintaan.